Diari Oficial de la Generalitat Valenciana


Sumari del DOGV 4214, del 21-03-2002 (2002/2766)

RESOLUCIÓ d'1 de març de 2002, de la Direcció General de Formació i Qualificació Professional, per la qual s'aprova la llista provisional de sol·licitants admesos i exclosos, que desitgen ser inclosos en el Fitxer d'Experts Docents per a impartir cursos de formació professional als centres d'Ocupació i Formació de titularitat de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4214

Data del DOGV
:   21-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2766


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ d'1 de març de 2002, de la Direcció General de Formació i Qualificació Professional, per la qual s'aprova la llista provisional de sol·licitants admesos i exclosos, que desitgen ser inclosos en el Fitxer d'Experts Docents per a impartir cursos de formació professional als centres d'Ocupació i Formació de titularitat de la Generalitat Valenciana. [2002/X2766]
  
En el Diari Oficial de la Generalitat Valenciana número 4.068, del dia 21 d'agost del 2001, s'hi va publicar la Resolució de 13 d'agost de 2001, del director general del Servei Valencià d'Ocupació i Formació, per la qual es posa en funcionament el Fitxer d'Experts Docents per a impartir cursos de formació professional als centres d'Ocupació i Formació de titularitat de la Generalitat Valenciana.
  
Transcorregut el termini de presentació de sol·licituds establit en el punt 4.4 de la Resolució de 13 d'agost de 2001, aquesta Direcció General de Formació i Qualificació Professional, en virtut de les competències atribuïdes, resol:
  
Primer
  
Aprovar i publicar la llista provisional de sol·licitants admesos i exclosos indicats en l'annex I i II respectivament, que desitgen ser inclosos en el Fitxer d'Experts Docents per a impartir cursos de formació professional als centres d'Ocupació i Formació de titularitat de la Generalitat Valenciana.
  
Segon
  
Els sol·licitants exclosos disposen d'un termini de deu dies comptats a partir de l'endemà de la publicació d'aquesta resolució en el Diari Oficial de la Generalitat Valenciana, d'acord amb el que estableix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, per a poder esmenar el defecte que haja motivat la seua exclusió. Així mateix, aquells sol·licitants que hagen detectat errades en la consignació de les seues dades personals podran manifestar-ho en el mateix termini.
  
Tercer
  
Les reclamacions s'adreçaran a la Direcció General de Formació i Qualificació Professional, i podran presentar-les en aquesta, a les direccions territorials d'Ocupació, als centres Servef o en qualsevol altra de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener.
  
València, 1 de març de 2002.- El director general de Formació i Qualificació Professional: Elías Amor Bravo.